હવે વાત કરીએ કેટલાક કોંગ્રેસી નેતાઓના એ આરોપ પર કે ભાજપ જવાબદારી નિભાવી ન શક્યું એટલે જમ્મુ અને કાશ્મીરમાંથી ભાગી ગયું. આ જ પ્રકારનો પ્રચાર કોંગ્રેસના ટેકેદારો સોશિયલ મીડિયા પર પણ ગઈકાલે સાંજથી કરી રહ્યા છે. વાત એમ છે કે કાં તો કોંગ્રેસ અને તેમના ટેકેદારોને એક હકીકત સમજાતી નથી અને કાં તો એ હકીકતને જાણીજોઈને સમજવા નથી માંગતા કે PDP ને ટેકો પાછો ખેંચી અને રાજ્યમાં રાષ્ટ્રપતિ શાસન લાદીને ભાજપ ભાગી છૂટ્યું નથી પરંતુ કેન્દ્ર સરકાર ભાજપની હોવાથી હવે સમગ્ર જમ્મુ અને કાશ્મીર રાજ્ય પર માત્ર તેનો જ કાબુ રહેશે.